Voortvlugtige ná 11 jaar aangekeer | Maroela Media
Voortvlugtige ná 11 jaar aangekeer
Ulrich Cloete. Foto: SAPD
Ulrich Cloete, 'n 29-jarige man wat die Noord-Kaap-polisie vir 11 jaar ontduik het, is weer agter tralies.
Lt. Sergio Kock, provinsiale polisiewoordvoerder, het gesê Cloete is in Oktober 2004 in hegtenis geneem op aanklag van poging tot moord nadat hy glo 'n man met 'n mes gesteek het.
"Hy het kort daarna in die Upington-landdroshof verskyn en is op borgtog vrygelaat," het Kock gesê. Cloete het nie weer daarna vir hofverrigtinge opgedaag nie en die landdros het 'n lasbrief vir sy inhegtenisname uitgereik.
Die Rosedale-polisie het inligting oor die voortvlugtige ontvang en hom Dinsdagoggend om 11:00 by 'n huis in Upington in hegtenis geneem. Hy sal na verwagting Woensdag in die dorp se landdroshof verskyn.
Bejaarde man langs vrou vermoor
[Foto's] Huishulp, drie ander in hof ná Thabazimbi-plaasmoord
Jissie, die SAPS is vinnig nè?
Lekker ou Kluite, nou is jy weer waar jy hoort. Hoop jy voel gou tuis!
Dit klink soos 'n storie wat mens vir 'n kind kan voorlees met die volgende karakters. Anngeklaagde: Ulrigh Cloete, Ondersoek beampte: Willie Cloete, Staatsaanklaer: Hennie Cloete, Regter vir die saak: Willem Cloete, Korrektiewe dienste: Anna Cloete